《九日过介之推庙》
宋代·李复

荒祠久零落，秋日故山阿。
椒菊持新奠，龙蛇忆旧歌。
论功嗟晋粟，流怨动汾波。
千岁遗灵在，乡民禁火多。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。